
  РЕПУБЛИКА БЪЛГАРИЯ
  Министерство на земеделието и храните
  Областна дирекция „Земеделие” - гр. Пазарджик

 	Изх.№ЧР-14-29/04.08.2026 г.
ОБЯВЛЕНИЕ
За провеждане на конкурс
за назначаване на държавен служител
[bookmark: _GoBack]
	 
      На основание чл. 10а, ал. 2 от Закона за държавния служител, във връзка с чл. 14, ал. 1 и 2 от Наредбата за провеждане на конкурсите и подборите при мобилност на държавните служители и Заповед № РД-04-188/03.08.2026 г. на директора на Областна дирекция „Земеделие“ – Пазарджик за обявяване  на конкурс за заемане на длъжността „младши експерт“ в Общинска служба по земеделие – Панагюрище, Главна дирекция „Аграрно развитие“ към Областна дирекция „Земеделие“ – Пазарджик.

І. Минимални и специфични изисквания за длъжността : 
Младши експерт“ в Общинска служба по земеделие – Панагюрище, офис Стрелча, Главна дирекция „Аграрно развитие“ към Областна дирекция „Земеделие“ – Пазарджик, месторабота  град Стрелча 

-професионален опит: не се изисква 
            - ранг -  V младши
	-минимална степен на образование – „ професионален бакалавър”
-Познаване на нормативна уредба - Закон за собствеността и ползването на земеделските земи, Правилника за прилагане на Закона за собствеността и ползването на земеделските земи, Закон за опазване на земеделските земи, Правилник за прилагане на Закона за опазване на земеделските земи, Закон за подпомагане на земеделските производители, Наредба № 3 от 29 януари 1999 г. за създаване и поддържане на регистър на земеделските стопани, Закон за маслодайната роза, Закон за държавния служител, Закон за държавната собственост и Устройствения правилник на областните дирекции „Земеделие“.
- умения и компетентности: аналитична компетентност, ориентация към резултати, комуникативна компетентност, дигитална компетентност, работа в екип и фокус към клиента (вътрешен и външен).
 - кандидатите да отговарят на условията на чл. 7 от Закона за държавния служител.  
Начин за провеждане на конкурса:
	Чрез решаване на тест и провеждане на интервю.
		Необходими документи, място и срок за подаване:
      - писмено заявление за участие в конкурс, съгласно приложение № 3 към чл.17, ал.2 от  от Наредбата за провеждане на конкурсите и подбори при мобилност на държавните служители   ведно със следните приложения към него:
      - декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност.
 -копия от документи за придобитата образователно-квалификационна степен, ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;
  	-  други документи, свързани с изискванията за заемане на длъжносттa;
Подаването на заявлението и приложенията към него се извършва лично от всеки кандидат или чрез пълномощник.

Място за подаване: гр. Пазарджик, ул. „Екзарх Йосиф” № 3, ет. 4 стая 7 – Център за административно обслужване  на Областна дирекция ,,Земеделие“ - Пазарджик.
Срок за подаване: от 06.08.2026 г. до 17.08.2026  г. включително, всеки работен ден от 9,00 часа до 17, 30 часа.
Документите  може да се подават  и по електронен път   на електронна поща ODZG_Pazardzhik@mzh.government.bg , като в този случай заявлението  и декларациите  следва да бъдат подписани от кандидата с електронен подпис.
Общодостъпното място, където ще се обявяват списъците или други съобщения във връзка с конкурса -  гр. Пазарджик, ул. „Екзарх Йосиф” № 3, ет. 4, информационното табло на Облсатна дирекция „Земеделие” -  Пазарджик и на официалната интернет страница на Дирекцията.
Кратко описание на за длъжността: Подпомагане дейността на началника  на общинската служба по земеделие чрез събиране и систематизиране на информация и осигуряване административното обслужване на гражданите. Обработва писмената и графична информация, свързана с ползването на земеделските земи. Подпомага воденето на регистъра за сключените договори за наем и аренда; Участва в процеса по набиране, обобщаване и подаване на оперативна селскостопанска информация; Участва в изпълнението на дейностите по агростатистика на територията на общината; Работи в Системата за регистрация на кандидати и заявления за подпомагане ; Извършва дейности по подържане на данните в Системата за идентификация на земеделските парцели /СИЗП/ в актуално състояние, включително чрез проверки и измервания на място и други
 Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство  при постигнати равни крайни резултати от проведената процедура.

Размерът на основната заплата за длъжността "Младши експерт " е от     890 евро  до 1000 евро


/П/ Милена Емилова Вълчинова 
Директор ОД „Земеделие“ - Пазарджик

